મહાકાળી માતાના સ્થાનક પાવાગઢમાં રોજ હજારોની સંખ્યામાં ભક્તો દર્શનનો લાભ લે છે. પરંતુ અત્યારે જે ભક્તો પાવાગઢ ડુંગર પર જઇ રહ્યા છે. તેઓને માતાના દર્શનની સાથે સાથે પ્રકૃતિને માણી રહ્યા છે. પાવાગઢ પર્વત પર આવેલું દુધીયુ અને તેલીયુ એમ બંને તળાવ વરસાદી પાણીથી છલોછલ ભરાઇ ગયા છે. પર્વત પર જેમ જેમ ઉંચે જઇએ તેમ તેમ વાદળો તમને ભિંજાવી દેશે. આ સમયે પાવાગઢમાં કુદરત ઉતરી આવી હોય તેવો માહોલ સર્જાયો છે. પાવાગઢમાં જ્યાં જુઓ ત્યાં લીલોતરી છવાઇ ગઇ છે.